 NA CHARLES WASONGA HATIMAYE Rais William Ruto amesalimu amri na kuahirisha uchaguzi wa mashinani wa chama cha United Democratic Alliance (UDA) hadi 2024, kufuatia mkutano wa Kamati ya Kitaifa ya Uongozi (NSC) ya chama hicho. Kwenye taarifa katika ukurasa wake wa mtandao wa kijamii wa X (awali Twitter), Katibu Mkuu wa chama hicho Cleophas Malala alisema kuwa chaguzi hizo zimeahirishwa kutoka Desemba 9, 2023. “Sasa chaguzi hizo zitafanyika katika awamu tatu kuanzia Aprili 12, Aprili 19 na Aprili 26, 2024 mtawalia,” akasema. Bw Malala alisema kuwa ratiba kamili kuhusu jinsi chaguzi hizo zitafanyika katika kaunti zote 47 katika tarehe hizo itatolewa baadaye. “Tunawahimiza wagombeaji viti mbalimbali kuendelea kujisajili. Usajili utaendelea hadi saa kumi na mbili jioni Machi 22, 2024,” Bw Malala akatangaza. Kundi na akina mama wafuasi wa UDA juzi walimtaka Rais Ruto kuahirisha chaguzi hizo wakisema Desemba 2023 ni mwezi wa sherehe.     You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  